
     REPUBLIKA HRVATSKA
     TRGOVAČKI SUD U OSIJEKU

U  I M E  R E P U B L I K E  H R V A T S K E

R J E Š E N J E


Trgovački sud u Osijeku, po stečajnoj sutkinji Nadi Roso, u stečajnom postupku predlagatelja FINA RC Osijek Podružnica Osijek za otvaranje stečajnog postupka nad dužnikom ŠAHOVSKI KLUB RANDEVU, Osijek, Šamačka 22, Registarski broj: 14003707, OIB: 83085775733, dana 11. svibnja 2018. g.,

r i j e š i o    j e :

1. Otvara se stečajni postupak nad dužnikom ŠAHOVSKI KLUB RANDEVU, Osijek, Šamačka 22, Registarski broj: 14003707, OIB: 83085775733.

2. Za stečajnog upravitelja određuje se Bojan Sudarević, Osijek, Trg. b. Jelačića 27, OIB: 97806800829.

3. Zaključuje se stečajni postupak nad dužnikom ŠAHOVSKI KLUB RANDEVU, Osijek, Šamačka 22, Registarski broj: 14003707, OIB: 83085775733.
		
4. Rješenje će se objaviti na e-oglasnoj ploči suda. 

5. Primjerak rješenja, nakon pravomoćnosti, dostavit će se nadležnom registru udruga RH URED DRŽAVNE UPRAVE U OSJEČKO BARANJSKOJ ŽUPANIJI, Služba za opću upravu Osijek, radi upisa brisanja dužnika. 

6. Obvezuju se stečajni upravitelj Bojan Sudarević iz Osijeka da u spis dostavi Zapisnik iz kojeg je razvidno da je izvršeno arhiviranje poslovne dokumentacije, u roku od 15 dana od dana primitka ovog rješenja (Zakon o arhivskom gradivu i arhivama NN 105/97) te da isti, potpisan dostavi u spis, pod zakonskim posljedicama. 





Obrazloženje


Rješenjem ovoga suda broj 6 St-1621/17-6 od 15. veljače 2018. g. pokrenut je prethodni postupak nad dužnikom ŠAHOVSKI KLUB RANDEVU, Osijek, Šamačka 22, Registarski broj: 14003707, OIB: 83085775733, za privremenog stečajnog upravitelja imenovan je Bojan Sudarević iz Osijeka, automatskim odabirom, te je za 11. travanj 2018. g. zakazano ročište radi izjašnjenja o prijedlogu za pokretanje stečajnog postupka. 
  
Dana 11. travnja 2018. g. na ročištu za ispitivanje uvjeta za otvaranje stečajnog postupka nad dužnikom iz izvješća privremenog stečajnog upravitelja proizlazi slijedeće:
	
	Prijedlog za otvaranje stečajnog postupka podnijela je FINANCIJSKA AGENCIJA, Regionalni centar Osijek, dana 29.11.2017. godine, temeljem odredbe članka 110. stavak 1. Stečajnog zakona (NN 71/15 i 104/17).

Uvidom u ispis iz registra udruga na dan 21.02.2018. godine utvrđeno je da je udruga ŠAHOVSKI KLUB RANDEVU osnovana 16.02.2015. godine, te da su osobe ovlaštene za zastupanje udruge Boris Skorup i Dijana Skorup iz Osijeka.

U kontaktu sa predsjednikom udruge Borisom Skorupom, isti je dostavio posljednju bruto bilancu za 2015. godinu, te svu ostalu potrebnu dokumentaciju. 

Izvješće je sačinjeno na temelju potvrde FINA-e o blokadi žiro-računa, uvjerenja Državne geodetske uprave, područnog ureda za katastar Osijek, na temelju uvjerenja Stanice za tehnički pregled vozila – Euroagram TIS d.o.o., potvrde o stanju duga MF – Porezne uprave te na temelju bruto bilance s danom 31.12.2015. godine.
			 
	Predsjednik udruge dužnika naveo je kako mu je knjigovodstvene poslove obavljala Maja Tokić vl. knjigovodstvenog obrta M.V.P. i to do početka 2016. godine, nakon čega više nisu vođene poslovne knjige dužnika. 

Iz potvrde Ministarstva financija – Porezna uprava, Područni ured Osijek, Ispostava Osijek stanje računa poreznog obveznika na dan 27.05.2017. godine iznosi 36.886,80 kn i to za porez na potrošnju, te za mirovinsko i zdravstveno osiguranje i doprinose za zapošljavanje.

	Temeljem potvrde o blokadi računa i novčanih sredstava ovršenika FINA-e, Sektor poslovne mreže, RC Osijek od dana 28.03.2018. godine, Klasa: 120-11/18-01/53, Ur. broj: 08-6062-18, utvrđeno je da dužnik na dan izdavanja potvrde ima evidentiranu neprekidnu blokadu računa u trajanju od 741 dan, u ukupnom iznosu od 20.141,19 kn. 


Uvidom u uvjerenje Državne geodetske uprave, Područnog ureda za katastar Osijek KLASA: 935-08/18-01/1725, URBROJ: 541-23-02/13-18-2, od 30.03.2018. godine utvrđeno je da dužnik ŠAHOVSKI KLUB RANDEVU nije upisan u katastarskom operatu na području za koje evidenciju vodi Područni ured za katastar Osijek. 

	Nadalje, uvidom u uvjerenje Stanice za tehnički pregled vozila, Euroagram TIS d.o.o., CVH STP „EUROOSIJEK“, broj: H126-U-00142-18 od 28.03.2018. godine utvrđeno je da dužnik nije evidentiran kao vlasnik vozila. 

Budući da nakon 2015. godine nisu vođene poslovne knjige dužnika, iz posljednje bruto bilance na dan 31.12.2015. godine vidljivo je da dužnik nema ostale pokretne imovine, kao niti potraživanja, osim robe za daljnju prodaju (zalihe) u iznosu od 1.647,65 kn, za koju je za pretpostaviti da je ista potrošena. Također, novčana sredstva u glavnoj blagajni iznose 10.428,10 kn, no ista su potrošena.
			
	Slijedom navedenog, budući da je stečajni dužnik nesposoban za plaćanje te postoji stečajni razlog predviđen člankom 6. Stečajnog zakona (NN 71/15 i 104/17), da se sukladno članku 132. Stečajnog zakona (NN 71/15 i 104/17) rješenjem pozovu osobe koje imaju pravni interes za provedbom stečajnog postupka da u roku od 15 dana uplate predujam za namirenje troškova prethodnog i otvorenog stečajnog postupka u iznosu od 17.650,00 kn. Okvirno, ukupni troškovi obračunati su na sljedeći način:

	Redni broj
	OPIS TROŠKOVA
	IZNOS

	1.
	Troškak izrade pečata
	150,00 kn

	2.
	Troškovi zatvaranja žiro-računa
	500,00 kn

	3.
	Trošak usluge knjigovodstvenog servisa u bruto iznosu (za najmanje osam mjeseci)
	8.000,00 kn

	4.
	Nagrada za rad stečajnog upravitelja u bruto iznosu
	8.000,00 kn

	5.
	Trošak sređivanja arhivskog gradiva 
	1.000,00 kn

	
	UKUPNO
	17.650,00 kn




Obrazloženje predviđenih troškova temelji se na sljedećem:


1. Trošak izrade pečata u iznosu od 150,00 kn je određen prema ispostavljenim računima društva Graver d.o.o. Osijek, što je poznata tržišna vrijednost izrade pečata,
1. Troškovi naknada za održavanje računa i transakcije određeni su po bankovnim cijenama cca. 350,00 kn (43,75 kn mjesečno) i trošak naknade za zatvaranje računa od 150,00 kn, temelji se na odluci o cijenama usluga Slatinske banke d.d. Slatina,
1. Trošak knjigovodstvenog servisa s PDV-om određen je u mjesečnom iznosu od 1000,00 kn, prema tržišnoj uobičajenoj cijeni za usluge s manjom imovinom dužnika, za predvidivo trajanje stečajnog postupka od 8 mjeseci,  
1. Trošak nagrade stečajnom upravitelju u prethodnom postupku u iznosu od 3.000,00 kn i u otvorenom stečajnom postupku 5.000,00 kn, sve u bruto iznosu, obračunato sukladno odredbama Uredbe Vlade RH o kriterijima i načinu obračuna  i plaćanja nagrade stečajnim upraviteljima (NN 104/15), 
1. Trošak sređivanja arhivskog gradiva obuhvaća trošak popisa od 160,00 kn i preuzimanja na čuvanje arhivskog gradiva na temelju dužnog metra po cijeni od 84,00 kn po dužnom metru, odnosno za cca. 10 dužnih metara, a temeljem cjenika društva Filoteka d.o.o. Osijek.							

Ako osobe koje imaju pravni interes ne predujme traženi iznos, da se donese odluku o otvaranju stečajnog postupka i istovremenom zaključenju budući da dužnik nema imovine koja bi bila dostatna za pokriće troškova stečajnog postupka.

Rješenjem ovoga suda broj 6 St-1621/17-12 od 11. travnja 2018. g. pozvane su osobe koje imaju pravni interes da se provede stečajni postupak nad dužnikom da u roku od 15 dana solidarno uplate na sudski depozit ovoga suda iznos od 17.650,00 kn na ime predujma za pokriće troškova kako prethodnog tako i otvorenog stečajnog postupka.

Navedeno rješenje objavljeno je na e-oglasnoj ploči Trgovačkog suda u Osijeku dana 12. travnja 2018. g.

Po pozivu suda na gore navedeno rješenje u zadanom roku nitko od zainteresiranih osoba nije uplatio predujam za pokriće troškova stečajnog postupka.

Sud je proveo uvid u priloženu dokumentaciju i to: prijedlog FINE za otvaranje st. postupka od 29.11.2017. g., ispis iz registra udruga na dan 1.12.2017. g., stanje računa poreznog obveznika na dan 27.5.2017. g. RH MF Porezne uprave, Potvrda FINE o blokadi računa dužnika od 28.3.2018. g., Uvjerenje Državne geodetske uprave Katastar od 30.3.2018. g., Uvjerenje Euroagram TIS d.o.o. od 28.3.2018. g., bruto bilanca za 2015. g., ispis iz registra udruga na dan 21.2.2018. g.
	
Slijedom navedenog a temeljem provedenog dokaznog postupka sud je utvrdio da su ispunjene pretpostavke za otvaranje stečajnog postupka nad dužnikom propisane čl. 5 Stečajnog zakona („Narodne novine“ broj 71/15 u daljnjem tekstu SZ) -  nesposobnost za plaćanje te ujedno da dužnik ne posjeduje nikakvu imovinu a niti onu koja bi bila dovoljna za namirenje troškova stečajnog postupka valjalo je sukladno čl. 132 st. 2 Stečajnog zakona (NN br. 71/15) donijeti rješenje o otvaranju i zaključenju stečajnog postupa i odlučiti kao u izreci.









	Za stečajnog upravitelja, automatskim odabirom, imenovan je Bojan Sudarević iz Osijeka s liste A stečajnih upravitelja za područje nadležnosti ovoga suda a sukladno čl. 84 st. 1 u vezi s čl. 85 st. 2 SZ.




U Osijeku 11. svibnja 2018. g.



Zapisničar: Danijela Sekulić				                  STEČAJNA SUTKINJA    
		Nada Roso        

POUKA O PRAVNOM LIJEKU:
Protiv ovog rješenja nezadovoljna stranka može uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.


DNA:	
1. dužnik
2. st. uprav. Bojan Sudarević
3. e-ogl. pl.
4.  RH URED DRŽAVNE UPRAVE U OSJEČKO BARANJSKOJ ŽUPANIJI, Služba za opću upravu Osijek, nakon pravomoćnosti
5. kal. 17.6.

